Imron xon nima sababdan hokimiyatdan ketganini aytdi

Pokistonning sobiq bosh vaziri Imron xon uning hukumati Pokistonda AQSh bazalari o'rnatilishiga qarshi chiqqani uchun hokimiyatdan chetlashtirilganini aytdi. Bu haqda ““Hasht-e Subh Daily” xabar berdi.
Siyosatchining so'zlariga ko'ra, Vashington mazkur bazalardan Afg'onistonda terrorizm xavfi yuzaga kelganda foydalanmoqchi. Imron xon Pokiston bunga aralashmasligi kerakligi, Amerika bilan mamlakat manfaatlariga zid bo'lmagan aloqa o'rnatish zarurligini qayd etgan.
Shuningdek, u AQSh pokistonlik rasmiylarning Moskvaga tashrifini va Pokiston—Rossiya iqtisodiy munosabatlarini cheklamoqchiligini aytib, Bayden Pokistonni xitoy bilan aloqalarni cheklashga undayotganini qayd etgan.
Shu bilan birga, sobiq bosh vazir lavozimidan chetlatilishiga AQShning fitnasi sabab bo'lganini, chunki Vashingtonning Pokistonda harbiy baza qurishiga qarshi chiqqanini ta'kidlagan.
 Imron xonning hokimiyatdan ketishiga AQShning “tahdidli xati” sabab bo'lganmi?
Avvalroq Imron xon zudlik bilan Pokistonda saylov o'tkazishni talab qilgandi. Shuningdek, u Afg'onistondan keyin Pokiston eng ko'p zarar ko'rgan mamlakat bo'lishini aytgan.